1992R3149 — FI — 02.10.2007 — 011.002

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:





Oikaisu







Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).









▼B

▼C3

KOMISSION ASETUS (ETY) N:o 3149/92,

annettu 29 päivänä lokakuuta 1992,

interventiovarastoista tulevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä







EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annetun neuvoston asetuksen (ETY) N:o 3730/87 ( 3 ) ja erityisesti sen 6 artiklan, ottaa huomioon yhteisessä maatalouspolitiikassa sovellettavista laskentayksikön arvosta ja muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85 ( 4 ), sellaisena kuin se on viimeksi muutettuna asetuksella (ETY) N:o 2205/90 ( 5 ), ja erityisesti sen 2 artiklan 4 kohdan ja sen 12 artiklan, sekä katsoo, että sekä katsoo, että asetuksella (ETY) N:o 3730/87 perustetun järjestelmän hallinnoinnista näinä muutamina vuosina saadun kokemuksen perusteella komission asetuksella (ETY) N:o 3744/87 ( 6 ), sellaisena kuin se on viimeksi muutettuna asetuksella (ETY) N:o 583/91 ( 7 ), annettuja yksityiskohtaisia soveltamissääntöjä olisi mukautettava; selkeyden ja helppouden vuoksi jälkimmäinen asetus olisi korvattava tällä asetuksella, ensisijaisesti olisi yksinkertaistettava menettelyä ja niitä yksityiskohtaisia sääntöjä, joita sovelletaan komission jäsenvaltioiden toimittamien tietojen perusteella laatiman interventiovarastoista saatavien tuotteiden vuotuisen jakelusuunnitelman vahvistamisessa, ja järjestettävä jakelun aikataulu niin, että otetaan huomioon sekä edunsaajille jakeluun liittyvät vaatimukset että julkisten interventiovarastojen taloushallinto, yhteisön kaikkein varattomimmille toimitettavat maataloustuotteet ja elintarvikkeet ovat pääsääntöisesti pakattuja tuotteita tai yhteisön interventiovarastoista tulevista tuotteista jalostettuja tuotteita; tavoitteeseen päästään kuitenkin yhtä lailla toimittamalla maataloustuotteita ja elintarvikkeita, jotka kuuluvat samaan yhteisön markkinoilla liikkuvien tuotteiden luokkaan; tässä tapauksessa toimitus maksetaan luovuttamalla interventiovarastoista poistettavia tuotteita, kun toimitettavana on jalostettuja tuotteita tai erityispakkausta vaativia tuotteita, järjestelmän hallinnoinnin moitteettomuus edellyttää, että käytetään tarjouskilpailua edullisimpien toimitusehtojen määrittämiseksi, olisi määritettävä edellytykset, joilla hyväntekeväisyysjärjestöille korvataan tuotteiden kuljetuksesta aiheutuneet kustannukset ja tarvittaessa hallintokulut käytettävissä olevien varojen rajoissa; kuljetuskustannusten korvaamisessa käytetään kiinteitä summia; olisi kuitenkin säädettävä mahdollisuudesta käyttää kuljetuskustannusten määrittämisessä tarjouskilpailumenettelyä; olisi myös vahvistettava yksityiskohtaiset säännöt Euroopan maatalouden ohjaus- ja tukirahaston (EMOTR) menoina interventiovarastoista poistettujen tuotteiden arvon merkitsemiseksi kirjanpitoon ja yksityiskohtaiset säännöt, joita sovelletaan silloin, kun varastoja siirretään jäsenvaltiosta toiseen, olisi määritettävä kurssit, joita käytetään yhtäältä tuotteiden kirjanpitoarvon muuntamiseen ja toisaalta erityisesti kuljetuskustannusten ja hallintokulujen muuntamiseen; valuutoista johtuvien vääristymien vaaran välttämiseksi olisi etenkin näiden erilaisten kulujen osalta käytettävä kurssia, joka on lähempänä tosiasiallista taloudellista tilannetta kuin maatalouden muuntokurssi, soveltaen kuitenkin samalla asetuksen (ETY) N:o 1676/85 2 artiklan 2 kohdassa tarkoitettua korjaustekijää; asetuksen (ETY) N:o 1676/85 yksityiskohtaisista soveltamissäännöistä annetun komission asetuksen (ETY) N:o 3152/85 ( 8 ), sellaisena kuin se on viimeksi muutettuna asetuksella (ETY) N:o 3237/90 ( 9 ), 3 a artiklassa säädetään tällaisen kurssin julkaisemisesta, tämän järjestelmän tavoitteen ja interventiotuotteiden kuljetusten luonteen vuoksi on perusteltua olla soveltamatta valuutan tasausmaksua ja, tapauksen mukaan, Espanjan ja Portugalin liittymissopimuksessa määrättyä täydentävää kaupan järjestelmää, olisi säädettävä tämän asetuksen säännösten soveltamisesta jakelusuunnitelman täytäntöönpanojakson alusta eli 1 päivästä lokakuuta 1992, ja tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset, ON ANTANUT TÄMÄN ASETUKSEN:







1 artikla

1. Jäsenvaltioiden, jotka haluavat soveltaa yhteisön vähävaraisimmille tarkoitettua toimea, joka on perustettu asetuksella (ETY) N:o 3730/87, on ilmoitettava tästä komissiolle kunakin vuonna viimeistään ►M17 1 päivänä helmikuuta ◄ ennen 2 artiklassa tarkoitetun vuosisuunnitelman täytäntöönpanoa.

2. Kyseisten jäsenvaltioiden on annettava komissiolle tiedoksi viimeistään 31 päivänä toukokuuta

a) kunkin tuotetyypin määrät (tonneina), jotka tarvitaan suunnitelman täytäntöönpanoon niiden alueella kyseisenä varainhoitovuonna;

b) muoto, jossa tuotteet jaetaan edunsaajille;

c) edunsaajien valintaperusteet;

d) tarvittaessa niiden kustannusten määrä, jotka voidaan asetuksen (ETY) N:o 3730/87 1 artiklan mukaisesti vaatia edunsaajilta.

▼M8

3. Tässä asetuksessa ”vähävaraisimmilla henkilöillä” tarkoitetaan fyysisiä henkilöitä, jotka ovat yksittäisiä henkilöitä tai tällaisten henkilöiden muodostamia perheitä tai ryhmiä, joiden sosiaalisen ja taloudellisen riippuvuuden tilanne todetaan tai tunnustetaan toimivaltaisten viranomaisten vahvistamien tukikelpoisuuskriteerien perusteella tai niiden kriteerien mukaan, joita hyväntekeväisyysjärjestöt soveltavat ja jotka ovat toimivaltaisten viranomaisten hyväksymiä.

▼C3

2 artikla

▼M3

1. Komissio hyväksyy joka vuosi ennen 1 päivää lokakuuta vuosisuunnitelman elintarvikkeiden jakamisesta kaikkein varattomimpien hyväksi jaoteltuna asianomaisten jäsenvaltioiden mukaan. Varojen jakamiseksi jäsenvaltioiden kesken komissio ottaa huomioon parhaat arviot varattomimpien lukumäärästä asianomaisissa jäsenvaltioissa. Se ottaa myös huomioon sen, miten toimet on pantu täytäntöön, sekä varojen käyttötarkoitukset edeltävinä tilivuosina, erityisesti tämän asetuksen 10 artiklassa säädettyjen kertomusten perusteella.

▼C3

2. Ennen vuosisuunnitelman vahvistamista komissio kuulee merkittävimpiä järjestöjä, jotka tuntevat yhteisön vähävaraisimpien ongelmat.

▼M3

3. Suunnitelma sisältää erityisesti

1) kunkin tointa soveltavan jäsenvaltion osalta jäljempänä mainitut seikat: a) taloudelliset enimmäismäärät, joka ovat sen käytettävissä sille kuuluvan suunnitelman osan toteuttamiseksi; b) interventioelinten hallussaan pitämistä varastoista otettavan kunkin tuotetyypin määrä; c) sen käytettäväksi annettu määräraha kutakin tuotetta kohden tuotteen ostamiseksi yhteisön markkinoilta, jos kyseistä tuotetta ei ole tilapäisesti saatavilla interventioelinten hallussaan pitämissä varastoissa, todettuna vuosisuunnitelman hyväksymisen yhteydessä; Kunkin tuotteen määräraha määritetään ottamalla huomioon se määrä, joka mainitaan jäsenvaltion 1 artiklan 2 kohdassa tarkoitetussa tiedonannossa, ne tarvittavien tuotteiden määrät, jotka eivät ole saatavilla interventiovarastoissa, edeltävinä tilivuosina haetut ja myönnetyt tuotteet sekä niiden todellinen käyttö. Tämä määräraha ilmaistaan ecuina käyttämällä niiden tuotteiden, joita ei ole saatavilla interventiovarastoissa, 5 artiklan 1 kohdan mukaisesti määräytyvää kirjanpitoarvoa; d) tarvittaessa määräraha yhden tai useamman tuotteen, jota ei ole saatavilla sitä tarvitsevassa jäsenvaltiossa, ostamiseksi yhteisön markkinoilta silloin, kun yhteisön sisäinen siirto, joka on välttämätön suunnitelman toteuttamiseksi tässä jäsenvaltiossa, koskee enintään 60 tonnin suuruista määrää tuotetta, jota ei ole saatavilla. Tämä määräraha ilmaistaan ecuina käyttämällä asianomaisen tuotteen kirjanpitoarvoa, joka määräytyy 5 artiklan 1 kohdan mukaisesti.

2) määrärahat, jotka tarvitaan kattamaan muun jäsenvaltion kuin sen, jossa tuotetta tarvitaan, interventioelimen hallussaan pitämien tuotteiden kuljetuskustannukset yhteisön sisällä.

▼C3

4. Komissio varmistaa, että suunnitelma julkaistaan viipymättä.

▼M8

3 artikla

1. Suunnitelman täytäntöönpanokausi alkaa 1 päivänä lokakuuta ja päättyy seuraavan vuoden 31 päivänä joulukuuta.

2. Tuotteet on siirrettävä interventiovarastoista 1 päivän lokakuuta ja seuraavan vuoden 31 päivän elokuuta välisenä aikana suunnitelman täytäntöönpanon vaatimuksien mukaisessa säännöllisessä tahdissa.

▼M16

Edellä 2 artiklan 3 kohdan 1 alakohdan b alakohdassa tarkoitetuista määristä 70 prosenttia on siirrettävä varastoista ennen suunnitelman täytäntöönpanovuoden 1 päivää heinäkuuta. Tätä velvoitetta ei kuitenkaan sovelleta osuuksiin, jotka koskevat enintään 500 tonnin määriä. Tätä velvoitetta ei myöskään sovelleta tuotteisiin, jotka on myönnetty Romanialle vuotta 2007 koskevan vuotuisen suunnitelman mukaisesti. Määriä, joita ei ole siirretty interventiovarastoista suunnitelman täytäntöönpanovuoden 30 päivänä syyskuuta, ei enää myönnetä nimetylle avunsaajajäsenvaltiolle osana kyseistä suunnitelmaa.

▼M8

Voin ja rasvattoman maitojauheen osalta säädetään kuitenkin, että 70 prosenttia tuotteista on siirrettävä interventiovarastoista ennen vuoden 2005 suunnitelman täytäntöönpanovuoden 1 päivää maaliskuuta ja ennen vuoden 2006 suunnitelman täytäntöönpanovuoden 1 päivää helmikuuta. Tätä velvoitetta ei sovelleta osuuksiin, jotka koskevat enintään 500 tonnin määriä. ►M11 Jos jäsenvaltioille vuotta 2006 koskevan vuotuisen suunnitelman mukaisesti myönnetyn voin määrät ovat yli 500 tonnia, 70 prosenttia voimäärästä on poistettava interventiovarastoista ennen 1 päivää maaliskuuta 2006. ◄

▼M17

Jos ensimmäisessä, toisessa ja kolmannessa alakohdassa säädetyt määräajat ylittyvät, yhteisö ei enää rahoita interventiotuotteiden varastointikustannuksia. Tätä säännöstä ei sovelleta tuotteisiin, joita ei ole poistettu interventiovarastoista 30 päivänä syyskuuta suunnitelman täytäntöönpanovuonna.

Varastosta pois siirrettävät tuotteet on poistettava interventiovarastoista 60 päivän kuluessa siitä, kun tarjouskilpailun voittanut toimitusurakan saaja on allekirjoittanut sopimuksen, tai jos kyseessä on siirto, 60 päivän kuluessa siitä, kun määrämaana olevan jäsenvaltion toimivaltainen viranomainen on antanut tästä ilmoituksen toimituksesta huolehtivan jäsenvaltion toimivaltaiselle viranomaiselle.

▼M17

2a. Jos tuotteita hankitaan markkinoilta 2 artiklan 3 kohdan c ja d alakohdan soveltamiseksi, toimijan toimittamien tuotteiden maksutoimet on saatettava päätökseen ennen suunnitelman täytäntöönpanovuoden 1 päivää syyskuuta.

▼M8

3. Jäsenvaltioiden on suunnitelman täytäntöönpanokaudella annettava komissiolle viipymättä tiedoksi mahdolliset muutokset, joita suunnitelman täytäntöönpanossa voi olla niiden alueella niiden käytettäväksi annettujen taloudellisten varojen rajoissa. Tähän tiedonantoon on liitettävä kaikki tarpeelliset tiedot. Jos perustellut muutokset koskevat vähintään viittä prosenttia niistä määristä tai arvoista, jotka on merkitty tuotetta kohden yhteisön suunnitelmaan, suunnitelma on tarkistettava.

4. Jäsenvaltioiden on annettava komissiolle viipymättä tiedot suunnitelman toteuttamisessa ennakoitavista kulujen vähenemisistä. Komissio voi osoittaa käytettävissä olevat varat toisille jäsenvaltioille niiden hakemusten mukaan ja niiden käytettäviksi annettujen tuotteiden todellisen käytön sekä edeltävien varainhoitovuosien määrärahojen mukaan.

▼M3

4 artikla

▼M17

1. Suunnitelman täytäntöönpano sisältää:

a) interventiovarastoista otettujen tuotteiden toimittamisen;

b) yhteisön markkinoilta hankittujen tuotteiden toimittamisen 2 artiklan 3 kohdan c ja d alakohdan säännöksiä soveltaen;

c) saatavilla tai markkinoilta hankittavissa olevien jalostettujen maataloustuotteiden tai elintarvikkeiden toimittamisen siten, että maksuna toimitetaan interventiovarastoista peräisin olevia tuotteita.

1a. Edellä 1 kohdan b alakohdassa tarkoitettujen markkinoilta hankittujen tuotteiden on kuuluttava samaan tuoteryhmään kuin tuotteen, jota ei ole tilapäisesti saatavilla interventiovarastoissa.

Jos riisiä ei kuitenkaan ole saatavilla interventiovarastoissa, komissio voi sallia viljojen poistamisen interventiovarastoista markkinoilta hankittujen riisin ja riisituotteiden toimituksen maksuna.

Samoin jos viljaa ei ole saatavilla interventiovarastoissa, komissio voi sallia riisin poistamisen interventiovarastoista markkinoilta hankittujen viljan ja viljatuotteiden toimituksen maksuna.

Tietty tuote voidaan hankkia markkinoilta ainoastaan, jos 2 artiklan 3 kohdan 1 b alakohdan mukaisesti interventiovarastoista toimittamista varten otettavan, samaan ryhmään kuuluvan tuotteen kaikki määrät, mukaan lukien 7 artiklan mukaisesti siirrettävät määrät, on jo jaettu. Toimivaltaisen kansallisen viranomaisen on annettava komissiolle tieto siitä, kun menettelyt markkinoilta hankkimiseksi aloitetaan.

▼M3

2. Kun toimitus koskee

a) interventiovarastoista otettuja tuotteita, toimivaltainen kansallinen viranomainen järjestää tarjouskilpailun kyseisen toimituksen toteuttamiselle suotuisimpien olosuhteiden määrittämiseksi. Kilpailuilmoituksessa määritetään täsmällisesti toimitettavan tuotteen luonne ja ominaisuudet. ►M7 Toimitettavan tuotteen on oltava joko interventiovarastosta poistettu tuote sellaisenaan tai pakkaamisen ja/tai jalostamisen jälkeen taikka tuote, joka on hankittu markkinoilta käyttäen toimituksen maksuna interventiovarastosta poistettua tuotetta. ◄ Tarjouskilpailu koskee — joko interventiovarastoista peräisin olevien tuotteiden jalostus- ja/tai pakkaamiskustannuksia, — tai jalostettujen, tai tarvittaessa pakattujen maataloustuotteiden tai elintarvikkeiden määrää, joka voidaan saada käyttämällä interventiovarastoista peräisin olevia tuotteita, toimitettuina maksua vastaan, ▼M17 — tai saatavilla tai markkinoilta hankittavissa olevien jalostettujen maataloustuotteiden tai elintarvikkeiden toimittamista siten, että maksuna toimitetaan interventiovarastoista peräisin olevia tuotteita; näiden elintarvikkeiden täytyy sisältää ainesosa, joka kuuluu samaan tuoteryhmään kuin maksuna toimitettu interventiotuote. Toisen alakohdan kolmannessa luetelmakohdassa tarkoitetussa tapauksessa ja kun toimitus koskee viljaa tai viljatuotteita, tarjouskilpailuilmoituksessa on täsmennettävä, että poistettava tuote on interventioelimen hallussa oleva tietty vilja. Kun toimitus koskee maitotuotteita, tarjouskilpailuilmoituksessa on täsmennettävä, onko interventioelimen varastosta poistettava tuote voita vai maitojauhetta, kyseisen interventioelimen varastoissa käytettävissä olevien tuotteiden mukaan. Toisen alakohdan kolmannessa luetelmakohdassa tarkoitetussa tapauksessa ja kun toimitus koskee riisiä tai riisituotteita korvauksena interventiovarastoista poistetuista viljoista, tarjouskilpailuilmoituksessa on täsmennettävä, että poistettava tuote on interventioelimen hallussa oleva tietty vilja. ►M11 Samoin jos toimitus koskee viljaa tai viljatuotteita korvauksena interventiovarastoista poistetusta riisistä, tarjouskilpailuilmoituksessa on täsmennettävä, että poistettava tuote on interventioelimen hallussa olevaa tiettyä riisiä. ◄ Jos toimittaminen sisältää tuotteen jalostuksen ja/tai pakkaamisen, tarjouskilpailussa mainitaan tarjouskilpailun voittajan velvollisuus antaa ennen tuotteen haltuunottoa vakuus interventioelimen hyväksi komission asetuksen (ETY) N:o 2220/85 ( 10 ) III osaston mukaisesti; vakuuden määrä vastaa haltuunottopäivänä sovellettavaa interventiohintaa, johon on lisätty 10 prosenttia. Kyseisen asetuksen V osaston soveltamiseksi ensisijainen vaatimus on tuotteen toimittaminen sovittuun määräpaikkaan. Jos toimitus tapahtuu 3 artiklan 1 kohdassa säädetyn suunnitelman täytäntöönpanokauden päätyttyä, pidätettävä vakuus on 15 prosenttia vakuuden kattamasta määrästä. Lisäksi vakuuden jäljellä olevaan määrään tehdään 2 prosentin lisäpidätys jokaiselta määräajan ylittävältä päivältä. Tätä alakohtaa ei sovelleta, kun interventiovarastoista otettu tuote saatetaan toimitusurakan saajan käyttöön maksuna jo suoritetusta toimituksesta.

b) maataloustuotteita tai elintarvikkeita, jotka mobilisoidaan markkinoilta, toimivaltainen kansallinen viranomainen järjestää tarjouskilpailun kyseisen toimituksen toteuttamiselle suotuisimpien olosuhteiden määrittämiseksi. Kilpailuilmoituksessa määritetään täsmällisesti toimitettavan tuotteen tai elintarvikkeen luonne ja ominaisuudet, pakkaamista ja merkitsemistä koskevat ohjeet sekä muut toimittamiseen liittyvät velvollisuudet. ►M17 Toimitussopimus myönnetään hyväksytylle tarjoajalle edellyttäen, että tämä antaa interventioelimen nimiin vakuuden, joka on 110 prosenttia tarjoushinnasta, kuten asetuksen (ETY) N:o 2220/85 III osastossa säädetään. ◄ Tarjouskilpailu koskee kaikkia kuljetuskustannuksia ja sen tavoitteena on tarjousten esittäminen, tapauksen mukaan — ilmoituksessa vahvistettua rahamäärää vastaan markkinoilta mobilisoitavasta maataloustuotteen tai elintarvikkeen enimmäismäärästä, — tai rahamäärästä, joka tarvitaan ilmoituksessa määritellyn määrän mobilisointiin markkinoilta.

▼M17

2a. Interventiosta peräisin olevat tai markkinoilta 2 artiklan 3 kohdan c ja d alakohdan tai tämän artiklan 1 kohdan ensimmäisen alakohdan c alakohdan mukaisesti hankitut tuotteet voidaan yhdistää tai lisätä muihin markkinoilta elintarvikkeiden valmistamiseksi hankittuihin tuotteisiin, jotka toimitetaan suunnitelman täytäntöön panemiseksi.

▼M3

3. Kuljetuskustannukset määritetään tarjouskilpailulla.

Jäsenvaltiot voivat säätää, että toimittamiseen kuuluu myös tuotteiden kuljetus hyväntekeväisyysjärjestön varastoihin asti. Tällaisessa tapauksessa kuljetuksesta on kuitenkin erityissäännös kilpailuilmoituksessa, ja se on urakkatarjouksen tekijän tarjouksen erityinen osa.

Kuljetusta koskevat tarjoukset esitetään raha-arvoissa.

Kuljetukseen liittyviä kuluja ei voi missään tapauksessa maksaa tuotteina.

4. Tarjouskilpailut takaavat tasa-arvoiset mahdollisuudet kaikille yhteisöön sijoittautuneille toimijoille. Tätä varten kilpailuilmoitukset julkaistaan virallisissa hallinnollisissa julkaisuissa sekä annetaan täydellisinä asianomaisten toimijoiden käyttöön heidän pyynnöstään.

▼M17 —————

▼M4

5. Tarjouspyynnöissä on esitettävä toimitusten toteuttamista, erityisesti laatua, sekä tuotteiden pakkausta ja merkintöjä koskevat tarvittavat vaatimukset. Lisäksi niissä on oltava vaatimus, jonka mukaan toimivaltainen viranomainen voi maksettavaa määrää vahvistaessaan soveltaa hinnanalennusta silloin kun vahvistetussa toimitusvaiheessa todetaan, että tuotteiden laatu, pakkaus tai merkinnät eivät vastaa tarkoin vahvistettuja edellytyksiä mutta eivät kuitenkaan estä hyväksymästä tavaraa aiottuun käyttötarkoitukseen.

▼M6

5 artikla

1. EMOTR:n tukiosaston kirjanpitoa varten ja rajoittamatta asetuksen (ETY) N:o 1883/78 ( 11 ) 8 artiklan säännösten soveltamista tämän asetuksen mukaisesti käyttöön asetettujen interventiotuotteiden kirjanpitoarvo on kunkin varainhoitovuoden osalta 1 päivänä lokakuuta sovellettava interventiohinta.

▼M10 —————

▼M6

Jäsenvaltioissa, joissa ei ole otettu käyttöön euroa, interventiotuotteiden kirjanpitoarvo muunnetaan kansalliseksi valuutaksi 1 päivänä lokakuuta sovellettavan valuuttakurssin avulla.

2. Kuljetettaessa interventiotuotteita jäsenvaltioiden välillä toimittava jäsenvaltio kirjaa toimitetun tuotteen arvoksi nolla ja vastaanottava jäsenvaltio merkitsee sen varastosta poistamiskuukauden tuloiksi 1 kohdan mukaisesti määriteltyyn hintaan.

▼M8

5 a artikla

Elintarvikkeiden jakamiseksi vähävaraisimmille henkilöille ja tarkastusten toteuttamiseksi hyväntekeväisyysjärjestöjä, jotka huolehtivat edunsaajista ja ovat heihin suoraan yhteydessä, pidetään lopullisina vastaanottajina, jos ne toteuttavat käytännössä elintarvikkeiden jakelun. Jaetuiksi katsotaan elintarvikkeet, jotka on paikallisella tasolla ja ilman muiden väliintuloa toimitettu päivittäin tai viikoittain edunsaajien tarpeita vastaavina paketteina tai aterioina.

▼C3

6 artikla

▼M4

1. Tuotteiden jakelijoiksi nimetyt järjestöt saavat toimivaltaiselle viranomaiselle kussakin jäsenvaltiossa esitetystä ja asianmukaisesti perustellusta pyynnöstä korvauksen kustannuksista, jotka aiheutuvat jäsenvaltion alueella hyväntekeväisyysjärjestöjen varastointipaikkojen ja paikkojen, joissa jakelu avunsaajille tapahtuu, välisistä kuljetuksista.

▼M4 —————

▼C3

3. Hyväntekeväisyysjärjestöjen esittämästä ja asianmukaisesti perustellusta pyynnöstä toimivaltainen viranomainen voi kussakin jäsenvaltiossa korvata tässä asetuksessa säädetyistä toimituksista aiheutuvista hallintokuluista määrän, joka on enintään yhden prosentin niiden käyttöön annettujen tuotteiden arvosta 5 artiklan 1 kohdan mukaisesti määriteltynä.

▼M2

4 Edellä 1, 2 ja 3 kohdassa tarkoitetut kulut korvataan jäsenvaltioille niiden käytettävissä olevien varojen rajoissa, jotka on tarkoitettu suunnitelman täytäntöön panemiseksi jokaisessa jäsenvaltiossa.

Edellä 1, 2 ja 3 kohdassa tarkoitettuja kuluja ei voi maksaa tuotteina.

▼M2

7 artikla

▼M4

1 Jos suunnitelmaan kuuluvia tuotteita ei ole interventiovarastossa jäsenvaltiossa, joissa kyseisiä tuotteita tarvitaan, komissio antaa asetuksen (ETY) N:o 3730/87 6 artiklassa säädetyn menettelyn mukaisesti luvan siirtää tuotteet jäsenvaltiosta, jonka alueella tuotetta on interventiovarastossa, jäsenvaltioon, jossa tuote käytetään suunnitelman toteuttamista varten.

Tuotteiden määränpääjäsenvaltio järjestää tai antaa järjestettäväksi tarjouskilpailun määrittääkseen edellytykset, joilla toimitus tapahtuu mahdollisimman edullisesti. Yhteisön sisäisestä kuljetuksesta aiheutuvista kustannuksista tehdään rahayksikkönä ilmaistava tarjous, mutta kustannuksia ei voida maksaa tuotteina. Edellä olevan 4 artiklan 4 kohdan säännöksiä sovelletaan kyseiseen tarjouskilpailuun.

▼M2

2 ►M4 Yhteisön sisäisistä kuljetuksista aiheutuvista kustannuksista vastaa yhteisö, joka korvaa ne jäsenvaltiolle. ◄ ►M11 Korvaushakemuksessa on tätä tarkoitusta varten oltava kaikki tarvittavat todistusasiakirjat, erityisesti ne, jotka koskevat kuljetusta. ◄ ►M17 Meno kirjataan 2 artiklan 3 kohdan 2 alakohdassa tarkoitettuihin määrärahoihin. ◄ Kun kyseiset määrärahat on kokonaan annettu, varmistetaan kaikki yhteisön sisäisiä kuljetuksia koskevat yhteisön lisärahoitukset 6 artiklan 4 kohdan säännösten mukaisesti.

3 Kilpailukutsussa mainitaan taloudellisen toimijan mahdollisuus tehdä tarjous, joka koskee toimitettavien maataloustuotteiden tai elintarvikkeiden asettamista käytettäväksi yhteisön markkinoilla ja tuotteiden haltuunottoa toimituksesta huolehtivalta interventioelimeltä ilman siirtämistä pyynnön tehneeseen jäsenvaltioon. Tällaisessa tapauksessa urakan saajalle ei makseta mitään yhteisön sisäisestä kuljetuksesta koituvia kuluja.

Pyynnön tehnyt jäsenvaltio antaa toimituksesta huolehtivalle jäsenvaltiolle tiedon toimitusurakan saajasta.

4 Ennen tavaran poiskuljetusta toimitusurakan saaja antaa vakuuden, joka on yhtä suuri kuin määrättynä haltuunottopäivänä sovellettava intervention ostohinta 10 prosentilla korotettuna.

Tämä vakuus annetaan komission asetuksen (ETY) N:o 2220/85 ( 12 ) III osaston mukaisesti.

Kyseisen asetuksen V osaston soveltamiseksi tärkein vaatimus on, että toimitus toteutuu määrämaana olevassa jäsenvaltiossa.

Todisteena tuotteiden toimituksen toteuttamisesta pidetään vastaanottavan interventioelimen antaman haltuunottotodistuksen esittämistä.

▼M17

5. Jos tavarat siirretään, määrämaana oleva jäsenvaltio antaa toimituksesta huolehtivalle jäsenvaltiolle tiedon siirtourakan saajasta.

Tavaroiden toimituksesta huolehtivan jäsenvaltion interventioelin asettaa tavarat toimitusurakan saajan tai tämän asianmukaisesti valtuutetun edustajan haltuun, kun määrämaana olevan jäsenvaltion interventioelimen laatima siirtomääräys esitetään.

Toimivaltainen viranomainen hankkii varmuuden siitä, että tavara on vakuutettu tarkoituksenmukaisella tavalla.

Toimituksesta huolehtivan jäsenvaltion interventioelimen tekemässä lähetysilmoituksessa on oltava yksi liitteessä I olevista maininnoista.

Toimituksesta huolehtivan jäsenvaltion interventioelimen on ilmoitettava mahdollisimman pian määrämaana olevan jäsenvaltion toimivaltaiselle viranomaiselle interventiovarastosta poiston päättymisestä.

Kyseisten tuotteiden määrämaana oleva jäsenvaltio maksaa yhteisön sisäisestä kuljetuksesta koituvat kulut tosiasiallisesti haltuunotettujen määrien osalta.

▼M2

6 Mahdolliset tappiot merkitään kirjanpitoon komission asetuksen (ETY) N:o 3597/90 ( 13 ) 2 artiklan 2 kohdan säännösten mukaisesti.

▼M6 —————

▼M2

8 a artikla

Maksuhakemukset esitetään kunkin jäsenvaltion toimivaltaiselle viranomaiselle neljän kuukauden määräajassa kyseisen operaation täytäntöönpanon päättymisestä. Määräajan jälkeen, muuten kuin ylivoimaisen esteen sattuessa, esitettyjen hakemusten osalta tehdään 20 prosentin vähennys. Yli kymmenen kuukautta operaation täytäntöönpanon päättymisen jälkeen esitettyjä hakemuksia ei hyväksytä.

Toimivaltaiset viranomaiset suorittavat maksun kahden kuukauden määräajassa hakemuksen esittämisestä.

▼M17

Toisessa alakohdassa säädetty määräaika voidaan kuitenkin keskeyttää tekemällä kirjallinen ilmoitus toimijalle tai tuotteiden jakeluun nimetylle järjestölle, jos merkittäviä todistusasiakirjoja puuttuu. Pyydetyt asiakirjat on toimitettava 30 kalenteripäivän kuluessa, ja määräaika alkaa kulua uudelleen asiakirjojen vastaanottamisesta. Jos asiakirjoja ei toimiteta määräajassa, tehdään ensimmäisessä alakohdassa täsmennetty vähennys.

Ylivoimaisia esteitä lukuun ottamatta ja kun otetaan huomioon kolmannessa alakohdassa säädetty mahdollisuus keskeyttää määräaika, toisessa alakohdassa säädetyn kahden kuukauden määräajan noudattamatta jättäminen johtaa jäsenvaltiolle maksettavan korvauksen vähentämiseen komission asetuksen (EY) N:o 883/2006 ( 14 ) 9 artiklassa säädettyjen sääntöjen mukaisesti.

▼M8

9 artikla

1. Jäsenvaltioiden on toteutettava kaikki tarvittavat toimenpiteet varmistaakseen, että:

a) interventiotuotteet ja tarpeen mukaan määrärahat elintarvikkeiden hankintaan markkinoilta käytetään asetuksen (ETY) N:o 3730/87 1 artiklassa säädettyihin tarkoituksiin;

▼M17

b) sellaisten tavaroiden pakkauksissa, joita ei toimiteta edunsaajille irtotavarana, on oltava selkeästi merkintä ”EY:n avustus” sekä jäljennös Euroopan unionin lipusta liitteessä II esitettyjen ohjeiden mukaisesti;

▼M8

c) toimien täytäntöönpanoon nimetyt hyväntekeväisyysjärjestöt säilyttävät asianmukaiset kirjanpitotiedot ja todistusasiakirjat ja antavat ne toimivaltaisten viranomaisten käyttöön kaikkien tarvittavien tarkastusten suorittamiseksi;

d) tarjouspyynnöt ovat 3 ja 4 artiklan säännösten mukaisia ja toimitukset toteutetaan tämän asetuksen säännöksiä noudattaen; jäsenvaltioiden on erityisesti määriteltävä sovellettavat seuraamukset silloin, kun tuotteita ei siirretä varastoista 3 artiklan 2 kohdassa vahvistetussa määräajassa.

►M17 2. Toimivaltaisten viranomaisten tarkastuksia on toteutettava tuotteiden haltuunotosta alkaen, kun tavarat poistetaan interventiovarastosta, tai siitä alkaen, kun tavarat hankitaan markkinoilta sovellettaessa 2 artiklan 3 kohdan c ja d alakohtaa tai 4 artiklan 1 kohdan c alakohtaa, kaikissa suunnitelman täytäntöönpanon vaiheissa ja kaikilla jakeluketjun tasoilla. Tarkastuksia on tehtävä suunnitelman koko täytäntöönpanokauden aikana kaikissa vaiheissa, myös paikallisella tasolla.

◄

Tarkastukset on tehtävä vähintään viidelle prosentille 2 artiklan 3 kohdan 1 alakohdan b alakohdassa tarkoitetuista tuotetyypin määristä. Tätä tarkastusten määrää on sovellettava kaikissa täytäntöönpanon vaiheissa, ei kuitenkaan vähävaraisimmille henkilöille suunnatun jakelun vaiheessa, ottaen huomioon riskien arviointiperusteet.

Tarkastusten tavoitteena on todentaa tuotteiden varastoon viennit ja varastosta poistot sekä tuotteiden siirrot perättäisten toimijoiden välillä. Niihin on sisällyttävä myös tarkastettaviksi valittujen tuotteiden kirjanpidollisten varastojen ja todellisten varastojen välinen vertailu.

▼M17

3. Jäsenvaltioiden on toteutettava kaikki tarvittavat toimenpiteet suunnitelman täytäntöönpanon säännönmukaisuuden varmistamiseksi sekä sääntöjenvastaisuuksien ehkäisemiseksi ja niitä koskevien seuraamusten asettamiseksi. Tätä varten jäsenvaltiot voivat havaittujen laiminlyöntien tai sääntöjenvastaisuuksien vakavuuden perusteella keskeyttää toimijoiden osallistumisen tarjouskilpailumenettelyihin tai tavaroiden toimitukseen nimettyjen järjestöjen osallistumisen vuosisuunnitelmiin.

▼M2

10 artikla

►M11 Jäsenvaltioiden on toimitettava komissiolle vuosittain 30 päivään kesäkuuta mennessä kertomus suunnitelman täytäntöönpanosta alueellaan edellisen varainhoitovuoden aikana. ◄ Kyseiseen kertomukseen kuuluu täytäntöönpanoa koskeva yhteenveto, josta käy ilmi:

— interventiovarastoista haltuunotettujen eri tuotteiden määrät,

— edunsaajille jaettujen tavaroiden laatu, määrä ja arvo eritellen jalostamattomana, jalostettuina tuotteina ja vaihdossa saatuina tuotteina jaetut tavarat samoin kuin muuntokertoimet,

— kuljetus- ja siirtokulut,

— hallinnolliset kulut,

— edunsaajien lukumäärä varainhoitovuoden aikana.

▼M8

Kertomuksessa on täsmennettävä tarkastustoimenpiteet, joita on sovellettu sen varmistamiseksi, että tavarat ovat saavuttaneet asetetun päämäärän sekä lopulliset vastaanottajat. Kertomuksessa on mainittava erityisesti toteutettujen tarkastusten lajit ja lukumäärä, saadut tulokset sekä 9 artiklan 3 kohdassa tarkoitettujen seuraamusten soveltamisen tapaukset. Kertomus on ratkaiseva tekijä, joka otetaan huomioon laadittaessa seuraavia vuosisuunnitelmia.

▼M8

10 a artikla

Tämän asetuksen säännösten soveltaminen ei rajoita komission asetuksen (ETY) N:o 3002/92 säännösten soveltamista.

▼C3

11 artikla

Kumotaan asetus (ETY) N:o 3744/87.

12 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä lokakuuta 1992.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









▼M17

LIITE I

Asetuksen 7 artiklan 5 kohdan neljännessä alakohdassa tarkoitetut maininnat

▼M15

bulgariaksi : Превоз на интервенционни продукти — прилагане на член 7, параграф 5 от Регламент (ЕИО) № 3149/92.

espanjaksi : Transferencia de productos de intervención — aplicación del artículo 7, apartado 5, del Reglamento (CEE) no 3149/92.

tšekiksi : Přeprava intervenčních produktů – Použití čl. 7 odst. 5 nařízení (EHS) č. 3149/92.

tanskaksi : Overførsel af interventionsprodukter — Anvendelse af artikel 7, stk. 5, i forordning (EØF) nr. 3149/92.

saksaksi : Transfer von Interventionserzeugnissen — Anwendung von Artikel 7 Absatz 5 der Verordnung (EWG) Nr. 3149/92.

viroksi : Sekkumistoodete üleandmine – määruse (EMÜ) nr 3149/92 artikli 7 lõike 5 rakendamine.

kreikaksi : Μεταφορά προϊόντων παρέμβασης — Εφαρμογή του άρθρου 7 παράγραφος 5 του κανονισμού (ΕΟΚ) αριθ. 3149/92.

englanniksi : Transfer of intervention products — Application of Article 7(5) of Regulation (EEC) No 3149/92.

ranskaksi : Transfert de produits d'intervention — Application de l'article 7, paragraphe 5, du règlement (CEE) no 3149/92.

italiaksi : Trasferimento di prodotti d'intervento — Applicazione dell'articolo 7, paragrafo 5, del regolamento (CEE) n. 3149/92.

latviaksi : Intervences produktu transportēšana – Piemērojot Regulas (EEK) Nr. 3149/92 7. panta 5. punktu.

liettuaksi : Intervencinių produktų vežimas – taikant Reglamento (EEB) Nr. 3149/92 7 straipsnio 5 dalį.

unkariksi : Intervenciós termékek átszállítása – A 3149/92/EGK rendelet 7. cikke (5) bekezdésének alkalmazása.

maltaksi : Trasferiment ta’ prodotti ta’ l-intervent – Applikazzjoni ta’ l-Artikolu 7 (5) tar-Regolament (KEE) Nru 3149/92.

hollanniksi : Overdracht van interventieproducten — Toepassing van artikel 7, lid 5, van Verordening (EEG) nr. 3149/92.

puolaksi : Przekazanie produktów objętych interwencją – stosuje się art. 7 ust. 5 rozporządzenia (EWG) nr 3149/92.

portugaliksi : Transferência de produtos de intervenção — aplicação do n.o 5 do artigo 7.o do Regulamento (CEE) n.o 3149/92.

romaniaksi : Transfer de produse de intervenție — Aplicare a articolului 7 alineatul (5) din Regulamentul (CEE) nr. 3149/92.

slovakiksi : Premiestnenie intervenčných výrobkov – uplatnenie článku 7 odseku 5 nariadenia (EHS) č. 3149/92.

sloveeniksi : Prenos intervencijskih proizvodov – Uporaba člena 7(5) Uredbe (EGS) št. 3149/92.

suomeksi : Interventiotuotteiden siirtäminen – Asetuksen (ETY) N:o 3149/92 7 artiklan 5 kohdan soveltaminen.

ruotsiksi : Överföring av interventionsprodukter – Tillämpning av artikel 7.5 i förordning (EEG) nr 3149/92.

▼M4 —————

▼M17









LIITE II

TUNNUKSEN KÄYTTÖOHJEET JA STANDARDIVÄRIEN MÄÄRITELMÄ

1. Heraldinen kuvaus

Taivaansinisellä pohjalla oleva kahdestatoista kultaisesta viisisakaraisesta tähdestä, joiden kärjet eivät kosketa toisiaan, muodostuva ympyrä.

2. Geometrinen kuvaus

Tunnus on sininen suorakulmio, jonka vaakasivu on puolitoista kertaa pystysivu. Kaksitoista kultaista tähteä asettuvat tasaisesti näkymättömän ympyrän kehälle. Ympyrän keskipiste sijaitsee suorakulmion lävistäjien leikkauspisteessä. Ympyrän säde on kolmasosa pystysivun korkeudesta. Kukin viisisakaraisista tähdistä on näkymättömän ympyrän sisällä, jonka säde on 1/18 pystysivun korkeudesta. Kaikki tähdet sijaitsevat kohtisuoraan, toisin sanoen yksi sakara ylöspäin ja kaksi sakaraa tangosta kohtisuoraan sijaitsevalla näkymättömällä viivalla. Tähdet sijaitsevat kuten kellotaulun tunnit. Niiden lukumäärä on muuttumaton.

3. Määräykset väreistä

Tunnuksen värit ovat seuraavat: Suorakulmion pohja on PANTONE REFLEX BLUE ja tähdet PANTONE YELLOW. Kansainvälinen PANTONE-värivalikoima on yleisesti käytössä ja helposti kaikkien, myös muiden kuin ammatti-ihmisten, saatavissa.

Neliväripainatus: Neliväripainatusta käytettäessä ei voida käyttää mainittuja kahta vakioväriä. Ne on sen vuoksi saatava neliväripainon neljän värin pohjalta. PANTONE YELLOW saadaan 100-prosenttisesta ”Process Yellow’sta”. Sekoittamalla 100-prosenttista ”Process Cyania” 80-prosenttiseen ”Process Magentaan” saadaan PANTONE REFLEX BLUE’ta hyvin lähellä oleva sininen.

Yksivärimenetelmä: Jos käytetään vain mustaa, suorakulmion ääriviivat ja tähdet painetaan mustalla valkoiselle pohjalle. Mikäli ainoa käytettävissä oleva väri on sininen (sen on luonnollisesti oltava Reflex Blue), tausta painetaan 100-prosenttisella sinisellä ja tähdet negatiivivalkoisina.

Tulostaminen värillisellä pohjalla: Tunnus painetaan mieluiten valkoiselle pohjalle. Monivärisiä pohjia on syytä välttää. Erityisesti on vältettävä pohjia, joihin sininen ei sovi. Jos on pakko käyttää värillistä pohjaa, merkki rajataan valkoisella, jonka leveys on 1/25 suorakulmion korkeudesta.